Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(decree, 2021-12-15)

Oʻzbekiston Respublikasi Prezidentining 2021-yil 21-apreldagi “Tadbirkorlikni qoʻllab-quvvatlash tizimini takomillashtirish, ishbilarmonlik muhitini yanada yaxshilash boʻyicha qoʻshimcha chora-tadbirlar toʻgʻrisida”gi PQ-5087-son va 2021-yil 19-iyuldagi “Raqamli ishonch” raqamli iqtisodiyotni rivojlantirishni qoʻllab-quvvatlash jamgʻarmasini tugatishga doir chora-tadbirlar toʻgʻrisida”gi PQ-5187-son qarorlariga muvofiq: 1. Oʻzbekiston Respublikasi Prezidentining ayrim hujjatlariga 1-ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Prezidentining ayrim farmonlari 2-ilovaga muvofiq oʻz kuchini yoʻqotgan deb hisoblansin. 3. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2019-yil 10-apreldagi “2019 — 2021-yillarda respublikaning farmatsevtika tarmogʻini yanada jadal rivojlantirish chora-tadbirlari toʻgʻrisida”gi PF-5707-son Farmoni 3-bandining toʻrtinchi xatboshisida: “Oʻzbekiston Respublikasi Vazirlar Mahkamasi huzuridagi Tadbirkorlik faoliyatini rivojlantirishni” soʻzlari “Tadbirkorlik faoliyatini” soʻzlari bilan almashtirilsin; “10” raqami “8” raqami bilan almashtirilsin. 2. Oʻzbekiston Respublikasi Prezidentining 2019-yil 18-maydagi “Oʻzbekiston Respublikasida zargarlik tarmogʻini jadal rivojlantirish chora-tadbirlari toʻgʻrisida”gi PF-5721-son Farmoni 3-bandining birinchi xatboshisidagi “Oʻzbekiston Respublikasi Vazirlar Mahkamasi huzuridagi Tadbirkorlik faoliyatini rivojlantirishni” soʻzlari “Tadbirkorlik faoliyatini” soʻzlari bilan almashtirilsin. 3. Oʻzbekiston Respublikasi Prezidentining 2019-yil 13-avgustdagi “Xususiy mulkni himoya qilish va mulkdorlar huquqlarining kafolatlarini kuchaytirish, tadbirkorlik tashabbuslarini qoʻllab-quvvatlash borasida ishlarni tashkil qilish tizimini tubdan takomillashtirish boʻyicha qoʻshimcha chora-tadbirlar, shuningdek, tadbirkorlik subyektlarining moliyaviy resurslar va ishlab chiqarish infratuzilmasidan foydalanish imkoniyatlarini kengaytirish toʻgʻrisida”gi PF-5780-son Farmonida: a) 24-bandning “v” kichik bandida: toʻrtinchi xatboshi quyidagi tahrirda bayon etilsin: “savdo (bundan eksportoldi moliyalashtirish mustasno), umumiy ovqatlanish hamda avtomobillarga yonilgʻi quyish shoxobchalari faoliyatini tashkil etish va amalga oshirish”; beshinchi xatboshi chiqarib tashlansin; oltinchi va yettinchi xatboshilar tegishincha beshinchi va oltinchi xatboshilar deb hisoblansin; b) 25-bandning “b” kichik bandida: birinchi xatboshidan “biznes va” soʻzlari chiqarib tashlansin; ikkinchi xatboshidagi “1,5” raqami “1,75” raqami bilan almashtirilsin. 4. Oʻzbekiston Respublikasi Prezidentining 2020-yil 2-sentabrdagi “Oʻzbekiston Respublikasida pillachilik va qorakoʻlchilikni yanada rivojlantirish chora-tadbirlari toʻgʻrisida”gi PF-6059-son Farmoni 1-bandining yettinchi xatboshisida: “ajratiladigan” soʻzidan keyin “10 milliard soʻmdan koʻp boʻlmagan miqdordagi” soʻzlari bilan toʻldirilsin; “hajmi,” soʻzi chiqarib tashlansin. 5. Oʻzbekiston Respublikasi Prezidentining 2020-yil 25-sentabrdagi “Ichimlik suvi taʼminoti va oqova suv tizimini yanada takomillashtirish hamda sohadagi investitsiya loyihalari samaradorligini oshirish chora-tadbirlari toʻgʻrisida”gi PF-6074-son Farmoni 6-bandining “a” kichik bandida: birinchi xatboshi “hisobidan” soʻzidan keyin “kichik” soʻzi bilan toʻldirilsin; ikkinchi xatboshidagi “1,5” raqami “1,75” raqami bilan almashtirilsin. 6. Oʻzbekiston Respublikasi Prezidentining 2021-yil 9-iyundagi “Hududlarning sanoat salohiyatini oshirishga doir qoʻshimcha chora-tadbirlar toʻgʻrisida”gi PF-6244-son Farmonining 2-bandida: a) birinchi xatboshi “amalga oshirayotgan” soʻzlaridan keyin “kichik” soʻzi bilan toʻldirilsin; b) “a” kichik bandda: “15” raqami “8” raqami bilan almashtirilsin; “kafolatlar” soʻzi “kafilliklar” soʻzi bilan almashtirilsin; v) “b” kichik bandning birinchi xatboshisi “korxonalariga” soʻzidan keyin “10 milliard soʻmdan koʻp boʻlmagan miqdorda” soʻzlari bilan toʻldirilsin. 7. Oʻzbekiston Respublikasi Prezidentining 2021-yil 15-iyuldagi “Respublikada oʻsimliklar karantini va himoyasi tizimini tubdan takomillashtirish chora-tadbirlari toʻgʻrisida”gi PF-6262-son Farmonining 4-bandida: birinchi xatboshi “shugʻullanuvchi” soʻzidan keyin “kichik” soʻzi bilan toʻldirilsin; “b” kichik banddagi “10” raqami “8” raqami bilan almashtirilsin. 8. Oʻzbekiston Respublikasi Prezidentining 2018-yil 6-noyabrdagi “Baliqchilik sohasini yanada rivojlantirishga doir qoʻshimcha chora-tadbirlar toʻgʻrisida”gi PQ-4005-son qarorida: a) 4-bandning uchinchi xatboshisi quyidagi tahrirda bayon etilsin: “kichik tadbirkorlik subyektlariga ushbu bandda nazarda tutilgan mablagʻlar evaziga 10 milliard soʻmdan koʻp boʻlmagan miqdordagi kreditlar tijorat foiz stavkasi boʻyicha uning 50 foizini Tadbirkorlik faoliyatini qoʻllab-quvvatlash davlat jamgʻarmasi mablagʻlari hisobidan kompensatsiya qilgan holda beriladi”; b) 5-bandning birinchi xatboshisi quyidagi tahrirda bayon etilsin: “5. Baliqchilik loyihalari boʻyicha (akvakultura yoʻnalishidagi) uni amalga oshirish uchun zarur boʻlgan valyuta turidan qatʼi nazar, tijorat banklari tomonidan 2019 — 2022-yillarda ajratilayotgan 10 milliard soʻmdan koʻp boʻlmagan miqdordagi kredit foizi uchun Tadbirkorlik faoliyatini qoʻllab-quvvatlash davlat jamgʻarmasi hisobidan kompensatsiya berishning quyidagi tartibi oʻrnatilsin:”. 9. Oʻzbekiston Respublikasi Prezidentining 2018-yil 21-noyabrdagi “Raqamli iqtisodiyotni rivojlantirish maqsadida raqamli infratuzilmani yanada modernizatsiya qilish chora-tadbirlari toʻgʻrisida”gi PQ-4022-son qarorining 7-bandida: ikkinchi xatboshidagi “ulanish;” soʻzi “ulanish huquqi berilsin.” soʻzlari bilan almashtirilsin; uchinchi xatboshi chiqarib tashlansin; toʻrtinchi xatboshi uchinchi xatboshi deb hisoblansin. 10. Oʻzbekiston Respublikasi Prezidentining 2018-yil 4-dekabrdagi “Respublikada pillachilik tarmogʻini jadal rivojlantirishni qoʻllab-quvvatlashga doir qoʻshimcha chora-tadbirlar toʻgʻrisida”gi PQ-4047-son qarorining 5-bandida: a) birinchi xatboshida: “qiymati,” soʻzi chiqarib tashlansin; “ajratiladigan” soʻzidan keyin “10 milliard soʻmdan koʻp boʻlmagan miqdordagi” soʻzlari bilan toʻldirilsin; b) birinchi va ikkinchi xatboshilardagi “Oʻzbekiston Respublikasi Vazirlar Mahkamasi huzuridagi Tadbirkorlik faoliyatini rivojlantirishni” soʻzlari “Tadbirkorlik faoliyatini” soʻzlari bilan almashtirilsin. 11. Oʻzbekiston Respublikasi Prezidentining 2019-yil 18-martdagi “Chorvachilik tarmogʻini yanada rivojlantirish va qoʻllab-quvvatlash chora-tadbirlari toʻgʻrisida”gi PQ-4243-son qarori 2-bandining toʻrtinchi xatboshisi quyidagi tahrirda bayon etilsin: “Tadbirkorlik faoliyatini qoʻllab-quvvatlash davlat jamgʻarmasi mablagʻlari hisobidan ozuqabop ekinlar yetishtiruvchilarga tomchilatib va yomgʻirlatib sugʻorish tizimlarini qurish, rekonstruksiya qilish va ularning butlovchi qismlarini sotib olish uchun 5 yilgacha muddatga ajratiladigan kreditlarning valyuta turidan qatʼi nazar, ekvivalenti 10 milliard soʻmdan oshmaydigan qismi boʻyicha foiz xarajatlari tijorat banklari tomonidan belgilangan foiz stavkasining 50 foizi miqdorida, biroq kredit stavkasining 10 foizlik punktidan oshmagan miqdorda qoplanadi”. 12. Oʻzbekiston Respublikasi Prezidentining 2019-yil 23-maydagi “Qurilish materiallari sanoatini jadal rivojlantirishga oid qoʻshimcha chora-tadbirlar toʻgʻrisida”gi PQ-4335-son qarori 4-bandining “d” kichik bandida: birinchi xatboshidagi “Oʻzbekiston Respublikasi Vazirlar Mahkamasi huzuridagi Tadbirkorlik faoliyatini rivojlantirishni” soʻzlari “Tadbirkorlik faoliyatini” soʻzlari bilan almashtirilsin; ikkinchi xatboshidagi “summasidan qatʼi nazar” soʻzlari “summasi 10 milliard soʻmdan oshmaydigan” soʻzlari bilan almashtirilsin. 13. Oʻzbekiston Respublikasi Prezidentining 2019-yil 29-iyuldagi “Qishloq xoʻjaligi mahsulotlarini chuqur qayta ishlash va oziq-ovqat sanoatini yanada rivojlantirish boʻyicha qoʻshimcha chora-tadbirlar toʻgʻrisida”gi PQ-4406-son qarori 7-bandining “b” kichik bandida: birinchi xatboshidagi “Vazirlar Mahkamasi huzuridagi Tadbirkorlik faoliyatini rivojlantirishni” soʻzlari “Tadbirkorlik faoliyatini” soʻzlari bilan almashtirilsin; ikkinchi xatboshidagi “1,5” raqami “1,75” raqami bilan almashtirilsin. 14. Oʻzbekiston Respublikasi Prezidentining 2019-yil 11-dekabrdagi “Meva-sabzavotchilik va uzumchilik tarmogʻini yanada rivojlantirish, sohada qoʻshilgan qiymat zanjirini yaratishga doir qoʻshimcha chora-tadbirlar toʻgʻrisida”gi PQ-4549-son qarori 5-bandida: “20” raqami “10” raqami bilan almashtirilsin; “kredit summasining” soʻzlaridan oldin “8 milliard soʻmgacha miqdordagi kreditlar boʻyicha” soʻzlari bilan toʻldirilsin. 15. Oʻzbekiston Respublikasi Prezidentining 2020-yil 6-martdagi “Gʻalla yetishtirish, xarid qilish va sotishga bozor tamoyillarini keng joriy etish chora-tadbirlari toʻgʻrisida”gi PQ-4634-son qarori 6-bandi “b” kichik bandining birinchi xatboshisidagi “50” raqami “10” raqami bilan almashtirilsin. 16. Oʻzbekiston Respublikasi Prezidentining 2020-yil 15-sentabrdagi “Xavfsiz, tartibli va qonuniy mehnat migratsiyasi tizimini joriy qilish chora-tadbirlari toʻgʻrisida”gi PQ-4829-son qarori 17-bandining “b” kichik bandidagi “1,5” raqami “1,75” raqami bilan almashtirilsin. 17. Oʻzbekiston Respublikasi Prezidentining 2020-yil 25-noyabrdagi “Biotexnologiyalarni rivojlantirish va mamlakatning biologik xavfsizligini taʼminlash tizimini takomillashtirish boʻyicha kompleks chora-tadbirlar toʻgʻrisida”gi PQ-4899-son qarori 14-bandining “a” kichik bandi toʻrtinchi xatboshisidagi “1,5” raqami “1,75” raqami bilan almashtirilsin. 18. Oʻzbekiston Respublikasi Prezidentining 2021-yil 17-fevraldagi “2021 — 2023-yillarda Surxondaryo viloyati Uzun tumani Bobotogʻ hududini ijtimoiy-iqtisodiy rivojlantirish chora-tadbirlari toʻgʻrisida”gi PQ-4995-son qarori 3-bandida: “Bobotogʻ hududida” soʻzlaridan keyin “kichik” soʻzi bilan toʻldirilsin; “1,5” raqami “1,75” raqami bilan almashtirilsin. 19. Oʻzbekiston Respublikasi Prezidentining 2021-yil 2-martdagi “Elektrotexnika sanoatini yanada rivojlantirish va mahalliy mahsulotlarning raqobatbardoshligini oshirishga doir qoʻshimcha chora-tadbirlar toʻgʻrisida”gi PQ-5011-son qarorining 3-bandidagi “1,5” raqami “1,75” raqami bilan va “20” raqami “10” raqami bilan almashtirilsin. 20. Oʻzbekiston Respublikasi Prezidentining 2021-yil 5-avgustdagi “Chavandozlar maktablari faoliyatini tashkil etish chora-tadbirlari toʻgʻrisida”gi PQ-5212-son qarori 9-bandining ikkinchi xatboshisidagi “1,5” raqami “1,75” raqami bilan almashtirilsin. 1. Oʻzbekiston Respublikasi Prezidentining 2019-yil 26-sentabrdagi “Oʻzbekiston Respublikasining soliq siyosatini yanada takomillashtirish chora-tadbirlari toʻgʻrisida”gi PF-5837-son Farmoniga ilovaning 7-bandi. 2. Oʻzbekiston Respublikasi Prezidentining 2020-yil 31-yanvardagi “Davlat xizmatlari koʻrsatish milliy tizimini jadal rivojlantirish boʻyicha qoʻshimcha chora-tadbirlar toʻgʻrisida”gi PF-5930-son Farmoniga 4-ilova 5-bandining “b” kichik bandi. 3. Oʻzbekiston Respublikasi Prezidentining 2020-yil 8-iyuldagi “Oʻzbekiston Respublikasi Prezidentining ayrim hujjatlariga oʻzgartirishlar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida”gi PF-6021-son Farmoniga 1-ilovaning 22-bandi. 4. Oʻzbekiston Respublikasi Prezidentining 2021-yil 26-yanvardagi “Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish toʻgʻrisida”gi PF-6146-son Farmoniga ilovaning 54-bandi.